CELEX: 62011CN0128
Language: el
Date: 2011-03-14 00:00:00
Title: Υπόθεση C-128/11: Αίτηση για την έκδοση προδικαστικής αποφάσεως, την οποία υπέβαλε το Bundesgerichtshof (Γερμανία) στις 14 Μαρτίου 2011 — UsedSoft GmbH κατά Oracle International Corporation

2.7.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 194/8
            
         Αίτηση για την έκδοση προδικαστικής αποφάσεως, την οποία υπέβαλε το Bundesgerichtshof (Γερμανία) στις 14 Μαρτίου 2011 — UsedSoft GmbH κατά Oracle International Corporation
   (Υπόθεση C-128/11)
   2011/C 194/11
   Γλώσσα διαδικασίας: η γερμανική
   
      Αιτούν δικαστήριο
   
   Bundesgerichtshof
   
      Διάδικοι στην υπόθεση της κύριας δίκης
   
   
      Αναιρεσείουσα: UsedSoft GmbH
   
      Αναιρεσίβλητη: Oracle International Corporation
   
      Προδικαστικά ερωτήματα
   
   
               1)
            
            
               Θεωρείται «πρόσωπο που απέκτησε νομίμως» κατά την έννοια του άρθρου 5, παράγραφος 1, της οδηγίας 2009/24/ΕΚ, όποιος μπορεί να επικαλεσθεί την ανάλωση του δικαιώματος διανομής του αντιγράφου προγράμματος ηλεκτρονικού υπολογιστή;
            
         
               2)
            
            
               Σε περίπτωση καταφατικής απαντήσεως στο πρώτο ερώτημα: εξαντλείται το δικαίωμα διανομής του αντιγράφου προγράμματος ηλεκτρονικού υπολογιστή κατά την έννοια του άρθρου 4, παράγραφος 2, εδάφιο 1, της οδηγίας 2009/24/ΕΚ (1), αν ο αποκτών μεταφορτώσει το αντίγραφο από το Διαδίκτυο με την άδεια του δικαιούχου και το εγγράψει σε υλικό φορέα δεδομένων;
            
         
               3)
            
            
               Σε περίπτωση καταφατικής απαντήσεως και στο δεύτερο ερώτημα: μπορεί όποιος έχει αποκτήσει «μεταχειρισμένη» άδεια λογισμικού να θεωρηθεί ως προς τη δημιουργία αντιγράφου του προγράμματος «πρόσωπο που απέκτησε νομίμως» κατά την έννοια του άρθρου 5, παράγραφος 1 και του άρθρου 4, παράγραφος 2, εδάφιο 1, της οδηγίας 2009/24/ΕΚ και να επικαλεσθεί την ανάλωση του δικαιώματος διανομής του αντιγράφου του προγράμματος ηλεκτρονικού υπολογιστή, το οποίο έχει μεταφορτώσει από το Διαδίκτυο ο αρχικός αποκτήσας με την άδεια του δικαιούχου και το έχει εγγράψει σε υλικό φορέα δεδομένων, αν ο αρχικός αποκτήσας έχει διαγράψει το δικό του αντίγραφο του προγράμματος ή δεν το χρησιμοποιεί πλέον;
            
         
      (1)  Οδηγία 2009/24/ΕΚ του Ευρωπαϊκού Κοινοβουλίου και του Συμβουλίου, της 23ης Απριλίου 2009, για τη νομική προστασία των προγραμμάτων ηλεκτρονικών υπολογιστών (ΕΕ L 111, σ. 16).